 

**בבית הדין הצבאי המחוזי**

**במחוז שיפוטי דרום**

**בפני השופט:**  **סא"ל סבסטיאן אוסובסקי**

**בעניין: התובע הצבאי (ע"י ב"כ, סרן (במיל') חני אמיר)**

**נגד**

**הנאשם: ח/XXX טוראי ל' ד' (ע"י ב"כ, סרן הדס הרוש)**

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 19.05.2022 ועד יום 12.12.2022 למשך 208 ימים, בהתאם לכתב האישום המתוקן.

* **ניתנה היום, כ"ג בכסלו תשפ"ד, 06.12.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**שופט**

**גזר-דין**

**החייל הורשע על פי הודאתו בעבירה של התנהגות מבישה, בגין כך שנעדר מיחידתו במשך 208 ימים עד למעצרו.**

החייל בחר להתחיל בהליך שילוב אשר ידע עליות ומורדות אך לבסוף, בסיוע מפקדים, הצליח החייל לבצע את תפקידו בצורה מיטבית. כשמצא החייל את מקומו בצבא, פקדה על המדינה מלחמה לאחר המתקפה הרצחנית של ארגון החמאס. החייל נכח באותה העת ביחידתו במחנה רעים, נפצע בעצמו ואיבד חברים. מאז אותו מקרה**,** מתקשה לתפקד, סובל מהתקפי חרדה והחל בטיפול פרטי אצל רופא פסיכיאטר לאחר שלא מצא מענה מספק בטיפול שקיבל במסגרת הצבא.

**לאור בקשתו, מצוקתו ולאחר שנתן את הסכמתו מצאתי להפנות את הפרוטוקול ליחידת XXX המתבקשת לטפל בחייל ולתת לו את כל הסיוע לו הוא זקוק במסגרת הצבאית. יצוין כי על אף פציעתו והקושי שחווה כעת, ממשיך החייל לשרת באופן תקין.**

**על החייל נגזר עונש מאסר מותנה בן שישים (60) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**אמליץ בפני הגורמים הרלוונטיים להקטין את ימי התב"ן שצבר, לאור כלל הנסיבות שפורטו המקבלות משנה משמעות לאור הטרגדיה שפקדה על החייל.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
* **ניתן היום, כ"ג בכסלו תשפ"ד, 06.12.2023, והודע בפומבי ובמעמד הצדדים.**

\_\_\_\_\_\_\_\_\_\_\_\_\_\_\_

**שופט**

**העתק נכון מהמקור
רס"ן לייה קריצר אללוף
ק' בית הדין**

**נערך על ידי: נ.פ**

**בתאריך 27.12**

**חתימת המגיה: שיר בן-ארמון**